Document ID: 32005D0742

ODLOČBA KOMISIJE
z dne 19. oktobra 2005
o spremembi Odločbe 2003/858/ES glede seznama ozemelj, s katerih je dovoljen uvoz nekaterih vrst živih rib, njihovih iker in zaroda, namenjenih za gojenje v Evropski skupnosti (ES)
(notificirano pod dokumentarno številko K(2005) 3964)
(Besedilo velja za EGP)
(2005/742/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 91/67/EGS z dne 28. januarja 1991 o pogojih v zvezi z zdravjem živali, ki urejajo dajanje živali in proizvodov iz ribogojstva na trg (1), in zlasti člena 19(1) Direktive,
ob upoštevanju naslednjega:
(1)
Odločba Komisije 2003/858/ES z dne 21. novembra 2003 o pogojih zdravstvenega varstva živali in zahtevah za spričevala za uvoz živih rib, njihovih iker in zaroda, namenjenih za gojenje, ter živih rib in proizvodov iz ribogojstva, namenjenih za prehrano ljudi (2), določa seznam tretjih držav ali njihovih delov, iz katerih je dovoljeno uvažati žive ribe, njihove ikre in zarod za gojenje v Skupnosti.
(2)
Vključitev opombe „samo krap“ v tabeli v Prilogi I k Odločbi 2003/858/ES je povzročila različne razlage glede uporabe Odločbe. Zaradi jasnosti je zato treba ta komentar bolj natančno opredeliti z vidika taksonomije, da se zadosti cilju Odločbe.
(3)
Prav tako je primerno poenostaviti predstavitev tabele v Prilogi I, da bi se izognili ponavljanju zahtev, določenih v vzorcih spričeval.
(4)
Odločbo 2003/858/ES je zato treba ustrezno spremeniti.
(5)
Ukrepi, predvideni s to odločbo, so v skladu z mnenjem Stalnega odbora za prehranjevalno verigo in zdravje živali -
SPREJELA NASLEDNJO ODLOČBO:
Člen 1
Priloga I k Odločbi 2003/858/ES se nadomesti z besedilom iz Priloge k tej odločbi.
Člen 2
Ta odločba je naslovljena na države članice.
V Bruslju, 19. oktobra 2005

Labels: 3
5
6